## Tlačová správa

## Obrázok, na ktorom je text, osoba, animák, ošatenie  Automaticky generovaný popisPiešťany, 13.8.2024

**Festival zábavy – Piešťanské zábaly začína už tento piatok**

**Unikátny festival Jozefa Vajdu láka do Piešťan všetkých, ktorí sa chcú zabaviť, pozrieť si najlepšie divadelné komédie, ale aj zábavné predstavenia pre najmenších. Mesto Piešťany ožije výnimočným festivalom s bohémskou atmosférou. Vyše 60 známych hercov zavíta počas víkendu do kúpeľného mesta a odohrá 40 komediálnych predstavení na rôznych pódiách, ktoré budú pripravené v parku, v prírodnom kine, na schodoch pri Dome umenia, v hudobnom pavilóne, dokonca predstavenie Kontrabas s Martinom Hubom sa odohrá v noblesnom parčíku hotela Thermia Palace na Kúpeľnom ostrove. Celý program je k dispozícii na stránke** **www.piestanskezabaly.sk**

Koncentrovanú festivalovú atmosféru bude možné zažiť v Parku Andreja Kmeťa. Počas 3 dní sa tu budú diať pravidelné autogramiády hercov a herečiek, návštevníkov zabavia rôzne atrakcie, kúzelníci, komedianti, pouličné divadlá... Pri Balneologickom múzeu bude Gastro a relax zóna s obľúbenými „foodtruckmi“, v parku „vyrastie“ festivalová Kaviareň 365.

**Myslelo sa aj na deti**

Organizátori mysleli aj na deti rôzneho veku. Voľne prístupné predstavenie Koralový svet Batolárium je určené pre najmenšie deti od 6 mesiacov. Pre staršie deti nesmie chýbať Spievankovo a Paci Pac, bábkové a interaktívne predstavenia, tanečné, výtvarné, hudobné workshopy, cirkusové školy, čítanie z knižky, bubliny... Veľa z pouličných atrakcií je prístupných bezplatne.

**Divadelný sprievod ulicami mesta**

*„Pozývam všetkých do divadelného sprievodu, ktorý začína o 19:00 hod. pri Kúpeľnom dome Irma. Fanfáry, chodúliari, žongléri, šašo s bublinami, historické autá, kostýmy, to všetko bude súčasťou tejto spoločnej šou a symbolického znázornenia festivalu.“*  Hovorí prezident festivalu Jozef Vajda a dodáva: „*Celý sprievod bude mať niekoľko zastávok, pričom jedna z najdôležitejších bude odhalenie pamätného ´kameňa´ Emílie Vášáryovej, ktorá sa ako prvá dáma festivalu zúčastní sprievodu. Sprievod bude pokračovať ulicami mesta až k hudobnému pavilónu Mušľa.“* Sprievod by mal k Mušli prísť so zapadajúcim slnkom a návštevníkov určite osloví aj zážitok z vizuálne zaujímavej šou so svetlom, ohňom, hologramom...

**Herci a herečky na každom kroku**

Maroš Kramár, Zdena Studenková, Marek Igonda, Zuzana Kronerová, Gabriela Dzuríková, Robo Jakab, Anna Šišková, Braňo Deák, František Kovár, Martin Mňahončák, Gregor Hološka, Michal Kubovčík... to je len zlomok známych hereckých osobností, ktoré uvidíte v Piešťanoch v niektorom z predstavení, alebo len tak, pri užívaní si festivalu. Niektorí herci prídu na festival odohrať koncert so svojou kapelou ako napríklad Daniel Fisher (OVJ), Dominika Kavaschová (MORENA), Mirka Gális Partlová (Star Strak) atď.  **Koncerty na Eve**

Kúpalisko Eva zažije netradičné využitie. Odporúčame, zažiť aspoň jeden z troch veľkých koncertov, ktoré zaradili organizátori do programu. Sobota bude patriť Danovi Bártovi a Jane Kirschner, v nedeľu najprv vystúpi Bijouterrier a následne Helenine oči a v pondelok na veľkom Grand finále uzavrú festival Marián Čekovský s Michalom Hudákom, kapela OVJ, MORENA a lokálna kapela Slniečko.

Lístky na predstavenia a koncerty bude možné zakúpiť si aj priamo na festivale, ale odporúčame využiť už vopred spustený predaj na Predpredaj.sk.

**Bez nich by festival nebol**

Štvordňový divadelný festival s množstvom hercov, predstavení, koncertov, atrakcií by sa nedal realizovať bez podpory. Organizátori ďakujú partnerom, ktorí sa podieľajú na uskutočnení plánu Jozefa Vajdu oživiť Piešťany unikátnym festivalom.

Ďakujeme partnerom: Trnavský samosprávny kraj, VUJE, Budiš, 365.bank, RONA, J&T banka, Zlatý Bažant, Auto Ideal, Ensana Kúpele Piešťany, mesto Piešťany, Balíkovo od Slovak Parcel Service, Magna Energia, Respect Slovakia , Diplomat Dental, Rezort Piešťany, Empiria, NAY, J&T Real Estate, RDS Art Group, Klimatech, Vacuumshmelze, Bittner print, Lions klub Piešťany.

Ďakujeme mediálnym partnerom: TV JOJ, SITA, StartitUp, Rádio Slovensko, zoznam.sk, Aktuality.sk, Trnavské rádio

Realizované s finančnou podporou Ministerstva cestovného ruchu a športu Slovenskej republiky.

Viac informácií:

www.piestanskezabaly.sk

Facebook: Festival zábavy Piešťanské zábaly

Instagram: festival\_piestanskezabaly

Predaj lístkov: predpredaj.sk